Szezámmagos pisztráng krumplipürével - Kifőztük, online gasztromagazin
Kezdőoldal // Receptek // Főételek, köretek // Szezámmagos pisztráng krumplipürével
A halat alaposan megtisztítjuk, a fejét és a farkát levághatjuk róla, majd kívül-belül megcsöpögtetjük 1 citrom levével, valamint megszórjuk sóval, őrölt borssal. Lezárható dobozban legalább 1-2 órára hűtőbe tesszük.
A krumplit megtisztítjuk, felkockázzuk, majd sós vízben puhára főzzük. Leszűrjük, és a tejszínnel simára törjük. Közben fokozatosan beledolgozzuk a vajat is. Melegen tartjuk.
Tálalás előtt a tojásból a keményítővel, 1/2 kávéskanál sóval és kb. 1/2 dl vízzel palacsintatészta sűrűségű masszát keverünk. A szezámmagot lapos tálra öntjük. A halakat megmártjuk a tojásban, megforgatjuk a szezámmagban, majd a felmelegített olaj és vaj keverékén, közepes lángon mindkét oldalukat megsütjük. (Sütés közben a halat csak egyszer fordítjuk meg széles lapátkanállal, különben összetörik.)
A krumplit sóval, szerecsendióval ízesítjük, habosra keverjük, és a megsült hallal, valamint citromszeletekkel tálaljuk.
Tipp: az ételhez más halat, például fogast vagy fehér húsú halfilét is használhatunk.
gluténmentes, hal, köret, recept, receptek, viki